AIŠKINAMASIS RAŠTAS

Dėl uždarosios akcinės bendrovės „Molėtų vanduo“ 2023–2027 metų

geriamojo vandens tiekimo ir nuotekų tvarkymo infrastruktūros plėtros plano patvirtinimo

1. Parengto tarybos sprendimo projekto tikslai ir uždaviniai:

Sprendimo tikslas - patvirtinti uždarosios akcinės bendrovės „Molėtų vanduo“ (toliau – Bendrovė) 2023–2027 metų geriamojo vandens tiekimo ir nuotekų tvarkymo infrastruktūros plėtros planą.

2. Siūlomos teisinio reguliavimo nuostatos:

Sprendimu teisinio reguliavimo nuostatos nėra nustatomos.

3. Laukiami rezultatai:

Teigiamos pasekmės – bus patvirtintas Bendrovės 2023–2027 metų geriamojo vandens tiekimo ir nuotekų tvarkymo infrastruktūros plėtros planas.

4. Lėšų poreikis ir jų šaltiniai:

Lėšų poreikio nėra.

5. Kiti sprendimui priimti reikalingi pagrindimai, skaičiavimai ar paaiškinimai.

Lietuvos Respublikos geriamojo vandens tiekimo ir nuotekų tvarkymo įstatymo 10 straipsnio 1 dalies 2 punktas reglamentuoja, kad Savivaldybės taryba, „tvirtindama infrastruktūros plėtros planus, sprendimu nustato aglomeracijų ir viešojo geriamojo vandens tiekimo teritorijų ribas“. Molėtų rajono savivaldybės taryba 2021 m. vasario 25 d. sprendimu Nr. B1-42 „Dėl savivaldybės lygmens specialiojo plano „Molėtų rajono vandens tiekimo ir nuotekų tvarkymo infrastruktūros plėtros specialiojo plano keitimas“ patvirtinimo“ patvirtino Savivaldybės lygmens specialųjį planą „Molėtų rajono vandens tiekimo ir nuotekų tvarkymo infrastruktūros plėtros specialiojo plano keitimas“, kuriame nustatė aglomeracijų ir viešojo geriamojo vandens tiekimo teritorijų ribas.

Bendrovė 2023 m. gegužės 16 d. raštu Nr. IS-67 „Dėl UAB „Molėtų vanduo“ 2023–2027 m. geriamojo vandens tiekimo ir nuotekų tvarkymo plėtros plano“ pateikė aiškinamąjį raštą „Dėl UAB „Molėtų vanduo” 2023-2027 metų geriamojo vandens tiekimo ir nuotekų tvarkymo infrastruktūros plėtros plano tvirtinimo“ (pridedama).